== Møllens historie ==
=== Fra 1882 til 1937 ===
Den oprindelige vindmølle blev bygget i 1882 og tilhørte først Lars Jensen, som beboede Møllebjerggård, der ikke var blevet udflyttet ved [[landboreformerne]].<ref name=han>Hansen & Ziegler (2013), s. 137</ref> Gården har formentlig fået sit navn efter en ældre [[stubmølle]] på samme lokalitet, højt beliggende uden for landsbyen. 
Den oprindelige mølle blev krøjet manuelt og vingerne var uden klapper. Møllen blev i [[1894]] solgt til Niels Pedersen, som udvidede den med et lille [[savværk]]. Efter branden den 3. august 1908 opførtes møllen i forbedret udgave med selvregulerende vinger, ”omgang”, vindrose og galleri. En [[dampmaskine]] supplerede vindkraften, men den blev i 1920 erstattet med en diselmotor.<ref name=Lebech2> Lebech-Sørensen, bd. 2 (2004), s. 139</ref> Niels Pedersens hustru Julie åbnede et brødudsalg ved møllen og fra 1912 supplerede familien sine indtægter ved at drive Ramløse telefoncentral fra deres private bolig.<ref name=Lebech2/>
Bygninger,_konstruktioner_og_anlæg